DA Den Europæiske Unions Tidende C 132/22

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter og om ændring af forordning (EF) nr. 70/2001

(2008/C 132/06)

Sag nr.: XA 334/07

Medlemsland: Danmark

Region: —

Støtteordningens benævnelse eller navnet på den virksomhed, der modtager en individuel støtte: Konsulentrådgivning fra Landscentret, Fjerkræ.

Støttemodtager er Dansk Landbrugsrådgivning, Landscentret

Retsgrundlag: Lov om administration af Det Europæiske Fællesskabs forordninger om markedsordninger for landbrugsvarer m.v. (Bemyndigelsesloven), jf. lovbekendtgørelse nr. 297 af 28. april 2004

Forventede årlige udgifter til ordningen eller det samlede individuelle støttebeløb, der ydes til virksomheden: 2 862 000 DKK i 2007-2008

Maksimal støtteintensitet: 100 %

Gennemførelsesdato:

Ordningens eller den individuelle støttes varighed:

Målet med støtten: Det er projektets formål at yde en uvildig og højt kvalificeret generel faglig rådgivning. Det er desuden målet at opretholde et beredskab med høj faglig kompetence inden for områderne konsumægsproduktion, rugeægsproduktion, slagtekyllingeproduktion, fjerkræbyggeri, inventar og miljø.

De endelige støttemodtagere er producenter med fjerkræ- produktion. Projektet vedrører alene små- og mellemstore virksomheder.

Projektet er omfattet af artikel 15, stk. 2, litra c). Projektet omfatter udgifter til rådgivning

Berørt(e) sektor(er): Fjerkræ

Den støttetildelende myndigheds navn og adresse:

Fjerkræafgiftsfonden Axeltorv 3 DK-1609 København V

Websted: www.fa-fonden.dk

Andre oplysninger: —

Sag nr.: XA 341/07

Medlemsstat: Republikken Slovenien

Region: Občina Radlje ob Dravi

Støtteordningens benævnelse eller navnet på den virksomhed, der modtager en individuel støtte: Dodeljevanje državnih pomoči za ohranjanje in razvoj kmetijstva in podeželja v občini Radlje ob Dravi

Retsgrundlag: Pravilnik o dodeljevanju pomoči za ohranjanje in razvoj kmetijstva in podeželja v občini Radlje ob Dravi za programsko obdobje 2007–2013

Forventede årlige udgifter til ordningen eller det samlede individuelle støttebeløb, der ydes til virksomheden:

2007: 31 309,79 EUR

2008: 31 967,30 EUR

2009: 32 638,61 EUR

2010: 33 324,02 EUR

2011: 34 023,82 EUR

2012: 34 738,32 EUR

2013: 35 467,82 EUR

Maksimal støtteintensitet:

1. Investeringer i landbrugsbedrifter med henblik på primærproduktion:

— op til 50 % af de støtteberettigede investeringsomkostninger i ugunstigt stillede områder

— op til 40 % af de støtteberettigede investeringsomkostninger i andre områder

— op til 60 % af de støtteberettigede omkostninger i ugunstigt stillede områder og op til 50 % af de støtteberettigede omkostninger i andre områder, hvis investeringen er foretaget af unge landbrugere inden for fem år efter deres etablering.

Støtten ydes til investeringer i renovering af landbrugsanlæg og indkøb af udstyr til fremstilling af landbrugsprodukter, investeringer i varige afgrøder og forbedring af landbrugs- og græsningsarealer.

2. Bevarelse af traditionelle landskaber og bygninger:

— op til 100 % af de faktiske udgifter til investering i uproduktive kulturværdier

— op til 75 % af de faktiske udgifter til investering i produktionsmidler i landbrugsbedrifter i ugunstigt stillede områder og 60 % i andre områder

— der kan ydes en supplerende støtte på op til 100 % til dækning af meromkostningerne ved anvendelse af traditionelle materialer, som er nødvendige for at bevare bygningens kulturværdi.

3. Flytning af landbrugsbygninger i offentlighedens interesse:

— op til 100 % af de faktiske omkostninger, hvis flytningen blot består i at skille eksisterende faciliteter ad og flytte og genopføre dem

— hvis flytningen resulterer i, at landbrugeren får mere moderne faciliteter, skal denne bidrage med mindst 60 % eller, i ugunstigt stillede områder, med 50 % af stigningen i de pågældende faciliteters værdi efter flytningen. Hvis støttemodtageren er en ung landbruger, skal bidraget henholdsvis være på mindst 55 % eller 45 %

— hvis flytningen medfører en forøget produktionskapacitet, skal støttemodtageren bidrage med mindst 60 % eller, i ugunstigt stillede områder, med 50 % af udgifterne i forbindelse med kapacitetsforøgelsen. Hvis støttemodtageren er en ung landbruger, skal bidraget henholdsvis være på mindst 55 % eller 45 %.

4. Støtte til betaling af forsikringspræmier:

— kommunens medfinansiering dækker forskellen mellem medfinansiering af forsikringspræmier fra statsbudgettet og op til 50 % af de støtteberettigede udgifter til præmier til forsikring af afgrøder og høstudbytte og til forsikring af husdyr mod risikoen for destruktion som følge af sygdom.

5. Støtte til jordfordeling:

— op til 100 % af de faktiske udgifter til retlige og administrative procedurer.

6. Støtte til fremme af produktion af kvalitetslandbrugsprodukter:

— op til 100 % af de faktiske udgifter. Støtten skal ydes i form af subsidierede tjenesteydelser og må ikke omfatte direkte betaling af penge til producenter.

7. Teknisk bistand:

— op til 100 % af udgifterne til undervisning og uddannelse, konsulenttjenester som tilvejebringes af tredjemand, afholdelse af fora, konkurrencer, udstillinger og messer og til publikationer, websteder og afløsere. Støtten skal ydes i form af subsidierede tjenesteydelser og må ikke omfatte direkte betaling af penge til producenter

Gennemførelsesdato: November 2007 (støtten vil først blive ydet, når Europa-Kommissionen har offentliggjort kortfattede oplysninger på sit websted)

Ordningens eller den individuelle støttes varighed: Indtil 31. december 2013

Støtten formål: Hovedmål: At støtte udvikling af landbrug og landdistrikter:

at støtte SMV'er

Henvisning til artikler i forordning (EF) nr. 1857/2006 og støtteberettigede omkostninger: Kapitel II i udkastet til bestemmelser om støtte til bevarelse og udvikling af landbruget og landdistrikterne i Radlje ob Dravi kommune i programperioden 2007-2013 omfatter foranstaltninger, der udgør statsstøtte i henhold til følgende artikler i Kommissionens forordning (EF) nr. 1857/2006 af 15. december 2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (EUT L 358 af 16.12.2006, s. 3):

artikel 4: Investeringer i landbrugsbedrifter

artikel 5: Bevarelse af traditionelle landskaber og bygninger

artikel 6: Flytning af landbrugsbygninger i offentlighedens interesse

artikel 12: Støtte til betaling af forsikringspræmier

artikel 13: Støtte til jordfordeling

artikel 14: Støtte til fremme af produktion af kvalitetslandbrugsprodukter

artikel 15: Teknisk bistand i landbrugssektoren

Berørt(e) sektor(er): Landbrug

Den støttetildelende myndigheds navn og adresse:

Občina Radlje ob Dravi Mariborska cesta 7 SLO-2360 Radlje ob Dravi

Websted: http://www.medobcinski.si/index.php?action=showIzdaja&year=2007&izdajaID=422

Nr. 472, side 905

Andre oplysninger: Foranstaltningen til betaling af præmier til forsikring af afgrøder og høstudbytte omfatter følgende ugunstige vejrforhold, der kan henregnes under naturkatastrofer: forårsfrost, hagl, lynnedslag, brand som følge af lynnedslag, storme og oversvømmelser.

Kommunens forskrifter opfylder de krav i forordning (EF) nr. 1857/2006, der vedrører foranstaltninger, der skal træffes af kommunen, og indeholder generelle bestemmelser (procedure for ydelse af støtte, kumulering, gennemsigtighed og overvågning af støtten)

Sag nr.: XA 343/07

Medlemsstat: Frankrig

Region: Département des Bouches-du-Rhône

Støtteordning: Aide à l'assainissement des exploitations agricoles touchées par le feu bactérien grâce à la mise à disposition de main d'œuvre par l'intermédiaire du groupement d'employeurs REAGIR

Retsgrundlag:

— Article 10 du règlement (CE) no 1857/2006 du 15 décembre 2006

— Délibérations du Conseil général des Bouches-du-Rhône en date des 28 septembre et 24 octobre 2007

Forventede årlige udgifter til ordningen: Samlet bevilling på højst 500 000 EUR udbetalt i to trancher til arbejdsgiversammenslutningen: 50 % ved overenskomstens undertegnelse, resten ved fremlæggelse af balancen for transaktionen

Maksimal støtteintensitet: Støtten fra Conseil Général tildeles i form af en delvis betaling af omkostningerne ved at stille personale til rådighed med henblik på at sanere den ildsotramte plantage.

Hvor meget arbejdskraft, der stilles til rådighed, beregnes i forhold til det areal, der skal behandles, på grundlag af højst to gange grenafskæringer og, hvis sæsonen tillader det, afbrænding.

Der tildeles støtte til højst 3 000 mandetimer pr. bedrift, svarende til en maksimal udbetaling på 44 700 EUR.

Departementet bidrager med højst 65 % af den nødvendige finansiering af arbejdskraften, svarende til højst 29 055 EUR pr. bedrift, idet den resterende andel på 35 %, svarende til 15 645 EUR, skal afholdes af landbrugerne

Gennemførelsesdato: Straks efter Kommissionens registrering og kvittering for modtagelsen

Ordningens varighed: Efterår og vinter 2007-2008

Støttens formål og betingelser: Støtten skal sætte små og mellemstore landbrugsvirksomheder i Bouches-du-Rhône, som har indberettet ildsot til staten, i stand til at sanere deres kernefrugtplantager.

Ildsot er en uhelbredelig sygdom, der medfører omgående hel eller delvis plantedød i det ramte område, og har på grund af de særligt gunstige vejrforhold bredt sig i udsædvanligt omfang siden foråret 2007. Sygdommen nødvendiggør alt efter angrebets intensitet mellem 1 og 10 årlige behandlinger i det tidsrum, hvor der kan sættes ind (beskæring og fjernelse af affald).

Af de 120 bedrifter, der har indberettet sygdommen til de statslige myndigheder, Service Régional de Protection des Végétaux, har 25 ansøgt om sanering af deres plantager, svarende til et samlet areal på 418 ha. Saneringen bør udføres inden træernes løvfald. Denne punktvise støtte tilendebringes, når saneringsarbejdet er udført.

Støtten er begrænset i omfang og ydes i form at tilskud til tjenesteydelser, uden direkte betaling til producenterne, og ydes således i medfør af artikel 10, stk. 1, i forordning (EF) nr. 1857/2006, nemlig »støtte til forebyggelse og bekæmpelse af dyre- og plantesygdomme og skadedyrsangreb«

Berørte sektorer: Landbrugsbedrifter i departementet Bouches-du-Rhône, der har kernefrugtplantager (pære- og æbletræer)

Den støttetildelende myndigheds navn og adresse:

Monsieur le Président du Conseil général Direction de l'Agriculture et du Tourisme Hôtel du Département 52, avenue de Saint-Just F-13256 — Marseille Cedex 20

Websted: http://www.cg13.fr

Sag nr.: XA 345/07

Medlemsstat: Spanien

Region: Comunidad Autónoma de Canarias

Støtteordningens betegnelse eller navnet på den virksomhed, der modtager individuel støtte: Daños producidos en las producciones e infraestructura del sector agrario por las inundaciones acaecidas en la isla de El Hierro los días 26, 27 y 28 de enero de 2007

Retsgrundlag: Orden de la Consejería de Agricultura, Ganadería, Pesca y Alimentación, de 29 de octubre de 2007, por la que se convocan las ayudas por los daños producidos en las producciones e infraestructura del sector agrario, previstas en el Decreto territorial no 34/2007, de 13 de febrero, de ayudas, subvenciones y medidas de carácter excepcional para reparar los daños producidos por las inundaciones acaecidas en la isla de El Hierro los días 26, 27 y 28 de enero de 2007

Planlagte årlige udgifter til ordningen eller den samlede individuelle støtte, der er ydet virksomheden: 1 801 077,84 EUR

Maksimal støtteintensitet: Generelt indtil 90 % af skaderne forvoldt af oversvømmelserne. Det forudsættes imidlertid, at støttebeløb til reparation af de af oversvømmelserne forvoldte skader på forarbejdnings- og afsætningsinfrastrukturer for landbrugsprodukterne overholder de grænser, der er fastsat i Kommissionens forordning (EF) nr. 1998/2006 af 15. december 2006 om de minimis-støtte

Gennemførelsestidspunkt: Fra og med offentliggørelsen af ovennævnte bekendtgørelse af 29. oktober 2007 (Orden)

Ordningens eller den individuelle støttes varighed: Indtil den 31. december 2008

Støttens formål: Støtte i forbindelse med tab som følge af ugunstige vejrforhold. Artikel 11 i forordning (EF) nr. 1857/2006.

De støtteberettigede omkostninger under ordningen er følgende:

konstaterede skader på landbrugsproduktion

konstaterede skader på avlsproduktion

reparation af de skader forvoldt på landbrugs-, avls- og biavlsbedrifternes produktionsstrukturer og produktionsmidler, der ikke dækkes af forsikringer

døde dyr, der ikke dækkes af forsikringer.

Der ydes støtte til landbrugs- og avlsproduktion på den betingelse, at modtagerne har lidt et tab svarende til mindst 30 % af den samlede produktion, og at de pågældende bedrifter er i besiddelse af gyldige forsikringspolicer for 2007 i henhold til ordningen for kombinerede landbrugsforsikringer. Der kan også ydes støtte til produktioner, hvis forsikringers gyldighedsperiode på skadestidspunktet endnu ikke var påbegyndt, når blot den pågældende forsikring havde været tegnet for det foregående produktionsår, samt til produktioner, der ikke var omfattet af ordningen for kombinerede landbrugsforsikringer, bortset fra tilfælde, hvor de pågældende produktioner var dækket af en anden forsikringsordning.

For så vidt angår skader på infrastrukturer, beregnes støtten i forhold til de omkostninger, der godkendes af Landbrugsministeriet på grundlag af de gældende maksimalsatser.

For så vidt angår støtte til reparation af skader, som oversvømmelserne har forvoldt på forarbejdnings- og afsætningsinfrastrukturer, skal modtagerne opfylde betingelserne i forordning (EF) nr. 1998/2006. Det vil bl.a. sige, at det samlede beløb for de minimis-støtte til hver enkelt virksomhed ikke kan overstige 200 000 EUR i et tidsrum på tre på hinanden følgende regnskabsår

Berørte sektorer: Samtlige sektorer, der kan modtage støtte i henhold til forordningen

Navn og adresse på den støttetildelende myndighed:

Consejería de Agricultura, Ganadería, Pesca y Alimentación Gobierno de Canarias C/ José Manuel Guimerá no 10 — 3a planta E-38071 Santa Cruz de Tenerife

Websted: http://www.gobiernodecanarias.org/agricultura/otros/ayudas/inundacionHierro.htm

Andre oplysninger: Las Palmas de Gran Canaria, den 2. november 2007.

Ildefonso Socorro QUEVEDO

Generaldirektør for økonomiske anliggender med EU

Sag nr.: XA 376/07

Medlemsstat: Republikken Slovenien

Region: Območje občine Pesnica

Støtteordningens betegnelse eller navnet på den virksomhed, der modtager en individuel støtte: Dodelitev državnih pomoči za ohranjanje in razvoj kmetijstva in podeželja v občini Pesnica

Retsgrundlag: Pravilnik o dodeljevanju državnih pomoči, pomoči de minimis in izvajanju drugih ukrepov razvoja podeželja v občini Pesnica

Forventede årlige udgifter til ordningen eller det samlede individuelle støttebeløb, der ydes til virksomheden:

2007: 70 000 EUR

2008: 70 000 EUR

2009: 70 000 EUR

2010: 75 000 EUR

2011: 75 000 EUR

2012: 75 000 EUR

2013: 80 000 EUR

Maksimal støtteintensitet:

1. Investeringer i landbrugsbedrifter med henblik på primærproduktion:

— op til 50 % af de støtteberettigede omkostninger i ugunstigt stillede områder og op til 40 % af de støtteberettigede omkostninger til investeringer i andre områder.

Støtten ydes til investeringer i renovering af landbrugsanlæg, indkøb af udstyr til fremstilling af landbrugsprodukter, investeringer i varige afgrøder og forbedring af landbrugsarealer og drift af græsningsarealer.

2. Til bevarelse af traditionelle bygninger:

— til investeringer i produktionsmidler på landbrugsbedrifter på op til 75 % af de støtteberettigede udgifter i ugunstigt stillede områder eller 60 % i andre områder, hvis investeringerne ikke indebærer nogen forøgelse af bedriftens produktionskapacitet

— op til 100 % af de faktiske støtteberettigede udgifter i forhold til investeringer i uproduktive værdier, der er lokaliseret på landejendomme (steder af arkæologisk eller historisk interesse)

— der kan ydes en supplerende støtte på op til 100 % til dækning af meromkostningerne ved anvendelse af traditionelle materialer, som er nødvendige for at bevare bygningers kulturværdi.

3. Betaling af forsikringspræmier:

— kommunens støtte dækker forskellen mellem bidraget til medfinansiering af forsikringspræmier fra statsbudgettet og op til 50 % af de støtteberettigede omkostninger til præmier til forsikring af afgrøder og høstudbytte og til forsikring af husdyr mod sygdom.

4. Støtte til jordfordeling:

— op til 100 % af de støtteberettigede udgifter til advokatsalærer og administrationsgebyrer.

5. Støtte til fremme af produktion af kvalitetslandbrugsprodukter:

— op til 100 % af udgifterne i form af subsidierede tjenesteydelser. Støtten må ikke omfatte direkte betaling af penge til producenter.

6. Levering af teknisk bistand i landbrugsektoren:

— op til 100 % af de støtteberettigede omkostninger til undervisning og uddannelse af landbrugere, konsulenttjenester, afholdelse af fora, konkurrencer, udstillinger og messer, publikationer, kataloger og websteder. Støtten ydes i form af subsidierede tjenesteydelser. Støtten må ikke omfatte direkte betaling af penge til producenter

Gennemførelsesdato: December 2007 (støtten vil ikke blive tildelt, før en sammenfattende oversigt er blevet offentliggjort på Europa-Kommissionens website)

Ordningens eller den individuelle støttes varighed: Indtil 31. december 2013

Støttens formål: Støtte til SMV

Henvisning til artikler i forordning (EF) nr. 1857/2006 og støtteberettigede omkostninger: Kapitel II i udkast til reglerne om tildeling af statsstøtte og de minimis-støtte og om gennemførelse af rurale udviklingstiltag i Pesnica kommune i ordningens periode 2007-2013 omfatter foranstaltninger, der udgør statsstøtte i medfør af følgende artikler i Kommissionens forordning (EF) nr. 1857/2006 af 15. december 2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (EUT L 358 af 16.12.2006, s. 3-22):

artikel 4: Investeringer i landbrugsbedrifter

artikel 5: Bevarelse af traditionelle landskaber og bygninger

artikel 12: Støtte til betaling af forsikringspræmier

artikel 13: Støtte til jordfordeling

artikel 14: Støtte til fremme af produktion af kvalitetslandbrugsprodukter

artikel 15: Levering af teknisk bistand i landbrugssektoren

Berørt(e) økonomisk(e) sektor(er): Landbrug

Den støttetildelende myndigheds navn og adresse:

Občina Pesnica Pesnica pri Mariboru 39a SLO-2211 Pesnica pri Mariboru

Websted: http://www.izit.si/muv/index.php?action=showIzdaja&year=2007&izdajaID=427

Nr. 582, side 1147

Andre oplysninger: Foranstaltningen til betaling af præmier til forsikring af markafgrøder og høstudbytte omfatter følgende ugunstige vejrforhold, der kan henregnes under naturkatastrofer: forårsfrost, hagl, lynnedslag, brand som følge af lynnedslag, storme og oversvømmelser.

Kommunens forskrifter opfylder de krav i forordning (EF) nr. 1857/2006, der vedrører foranstaltninger, der skal træffes af kommunen, og indeholder generelle bestemmelser (procedure for ydelse af støtte, kumulering, gennemsigtighed og overvågning af støtten)

Venčeslav SENEKOVIČ

Borgmester Pesnica kommune